આ અંગે નવસારીમાં વોર્ડ નંબર-6 માં આવેલ નૂતન સોસાયટીમાં રહેતા સંજયભાઇ દેસાઇ પણ સેવા સેતુ કાર્યક્રમમાં ગયા હતા. જોકે આ કાર્યક્રમથી તેમને ભારે નિરાશા સાંપડી હોવાનું જણાવ્યું હતુ. સંજયભાઇ દેસાઇએ ‘દિવ્ય ભાસ્કર’ ને જણાવ્યું કે, હું ‘માં કાર્ડ’ માટે આજે ગયો હતો. જ્યાં કાર્યક્રમ મોડો શરૂ થયો હતો. કાર્યક્રમ મોડો શરૂ થયા બાદ પ્રથમ તો ફોર્મ ન હોવાનું જણાવ્યું ફોર્મ આવ્યા તો કહ્યું કે આટલા આટલા ડોક્યુમેન્ટ જોઇશે. લોકો તે ડોક્યુમેન્ટ લઇને ગયા હતા. ત્યારબાદ ટેબલ ઉપરથી અન્યત્ર મોકલ્યા હતા. અન્યત્ર જગ્યાએ ફરી ‘ક્વેરી’ કાઢી અને ઇન્કમટેક્ષના પેપરો રજૂ બતાવવા પડશે એમ કહ્યું. તે રજૂ કર્યા તો સાક્ષી લઇ આવવા કહ્યું! સાક્ષી લઇ ગયા તો સાક્ષીનો આધારકાર્ડ માંગ્યો હતો. આમ અરજદારને આમ તેમ ફંગોળતા જ રહ્યાં હતા. આંટાફેરા જ કરાવતા હતા. માં-કાર્ડ આવકના દાખલા માંગવા બાબતે પણ વ્હાલા દવલાની જાતિ કરાતી હોવાનો આક્ષેપ કરાયો હતો. સંજયભાઇએ એમ પણ કહ્યું કે, જો આ બધા જ આંટાફેરા અને મુશ્કેલી સેવાસેતુમાં પણ થતી હોય તો સેવાસેતુનો અર્થ શો છેω ખરેખર તો સેવાસેતું અંગે યોગ્ય જાહેરાત કરવી જોઇએ. કયા કયા ડોક્યુમેન્ટ જોઇએ છે તે જણાવવા જોઇએ.